Protokoll møte i Hovedstyret Snåsa IL                     [image: ]
 
Tid: 	Mandag 16. mars kl. 19.00 - 21.00
Sted: 	Digitalt

Deltakere: Line Okkenhaug Sjule, Lina Nøstvold, Ole Johannes Lunde, Halvard Flått, Martin Aasum, Anette Devik Bomo, Morten Hernes, Inger-Lise Mediaas Nyås, Eleonie Pijl, Linda Langnes, Hilde Larssen, Håvard Overland.
Forfall: Anders Linga
	Sak HS 11/26
Til behandling
	Godkjenning av sakliste og innkalling, valg av to personer til å signere protokoll
Innkalling sendt 10.03, sakliste og saksdokumenter ettersendt 13.03.

Kommentar: 
Ikke alle møtedeltakere har kommet seg på inn google-disc i forkant av møte. 

Vedtak: Sakliste og innkalling godkjennes. 
Line Okkenhaug Sjule og Morten Hernes velges til å signere protokollen. 

	Sak HS 12/26
Til behandling
	Godkjenning av protokoll for hovedstyremøte 11.02.2026
Line og Anette signerer. 

Vedtak: Protokoll godkjennes og signeres av styrets leder og et styremedlem i fellesskap. 

	Sak HS 13/26
Til behandling

	Godkjenning av årsmelding, budsjett og revidert regnskap

Kommentar:
Sikre at alle med økonomisk ansvar i gruppene har tilgang til oversikt over økonomi i egen gruppe. Dette fungerer ikke optimalt pr. nå.

Det etterlyses rapport/årsmelding fra utvalgene (Snåsatråkk, Andor og Vestbygda).

Line og Ole Johannes ser på muligheten for å skifte revisor ved årsmøte.

Vedtak: Hovedstyret godkjenner årsmelding, revidert regnskap og budsjett som de foreligger, men det etterspørres årsmelding fra utvalgene.

	Sak HS 14/26
Til behandling
	Forslag til medlemskontingent og treningsavgift - til årsmøtet
Medlemskontingent har vært som følger i 2025:
Barn (0-18 år) - kr 100
Voksne/støttemedlemmer - kr 200

Årsmøtevedtaket i fjor: Årsmøtet vedtar at alle grupper i Snåsa IL skal videreføre felles aktivitetsavgift på kr 200 pr. aktiv fram til utøverne fyller 18 år. Aktivitetsavgiften skal gi tilgang til ordinære treninger og arrangementer. Kostnader knyttet til konkurranser, lisenser, reiser m.v. kan komme i tillegg til aktivitetsavgiften. For voksne kan det kreves inn treningsavgift. Aktivitetsavgift kreves inn samtidig med medlemskontingent. 

Vedtak: Hovedstyret foreslår for årsmøtet at medlemskontingent og aktivitetsavgift holdes på samme nivå som 2025. 

	
Sak HS 15/26
Til behandling

	
Forslag til endring i organisasjonsplan og organisasjonskart - til årsmøtet
Mandat fra årsmøtet i 2025 om å revidere organisasjonskart, og samstemme Snåsa IL`s lovnorm med NIF`s lov under paragrafen om kontrollutvalg.  
Forslag nytt organisasjonskart.

Vedtak: Hovedstyret foreslår for årsmøtet at nytt organisasjonskart innlemmes i organisasjonsplanen som foreslått, men at sponsorutvalg, baneutvalg og skianleggsutvalg legges til.

Hovedstyret foreslår at oppdatert avsnitt om kontrollutvalget fra NIF`s lovnorm, innlemmes i lovnorm for Snåsa IL.

	Sak HS 16/26
Til behandling
	Innkomne saker til årsmøtet
Hovedstyret bes gjøre en vurdering av de innkomne sakene til årsmøtet.
· Kjøp Bjørgan skistadion SA (Vedlegg forslag, regnskap og kontospesifisert regnskap 2024)
· Kvalitetsklubb (vedlegg Sportsplan)

Kommentar:
Hvordan prioriterer skigruppa sin aktivitet med flere anlegg? 
Vanlige karusellrenn går som vanlig på Agle, mens større renn (Telenorrenn) krever større anlegg. All skiaktivitet skal ikke flyttes ut av bygda. Større mulighet for samarbeid med andre klubber på Bjørgan. 

Sportsplan er en del av det å bli Kvalitetsklubb (sertifiseringsordning). Denne planen er godkjent av NFF Trøndelag. Skal fremme bedre kvalitet på aktiviteten, på alle plan. Gjennom planen er det utarbeidet verdier og målsetninger ved fotballaktiviteten i Snåsa.

Vedtak: Hovedstyret er positive til at Snåsa IL kjøper seg inn i Bjørgan Skianlegg SA.
Hovedstyret foreslår for årsmøtet at sportsplanen for fotballgruppa godkjennes. 


	Sak HS 17/26
Til behandling

	Vinterlotteri
Fordeling av overskudd.
Ole Johannes legger fram forslag. 

Kommentar:
Eleonie sender inn ny oversikt over utgifter knyttet til friidrettsarrangement gjennom året.

Vedtak: Hovedstyret vedtar fordeling etter nevnte forslag, med endringer i utbetaling til friidrettsgruppa som følge av nye opplysninger fra Eleonie. 
og at resterende beløp dekkes av inntekter fra aktivitetsavgift. 


	Sak HS 18/26
Til behandling
	Snåsatråkk
Snåsatråkkutvalget har bedt om et mandat for å jobbe mot innkjøp av ny tråkkemaskin. 

Vedtak: Det opprettes en gruppe med 3 representanter fra Snåsatråkk-utvalget, 1 sjåfør og 1 fra Snåsa IL Ski. 
Mandat: Vurdere behovet for kjøp av ny tråkkemaskin. Lage finansieringsplan. Rapportere til hovedstyret høsten 2026.  

	Sak HS 19/26
Til behandling
	Rentebetingelser
Har hatt møte med SMN om rentebetingelser.
  
Tre muligheter:
· Plasseringskonto+ Over 1 milion, 31. dagers oppsigelse, ingen uttak, 4,35% flytende rente.
· Plasseringskonto 100.000-500.000 →3,75%. >500.000 →4,15%. FLytende rente, fire uttak i året. 
· Fastrentekonto ikke uttak eller innsett, ikke minstebeløp, 6 mnd →4,4%
12 mnd →4,45%

Vedtak: Saken utsettes til neste hovedstyremøte. 

	Sak 20/26
Evt. 
	Sak fra volleyballgruppa v/Hilde
3. divisjonslaget kan rykke opp en divisjon. Må melde seg på spill innen 25. mars. Minst kr 500 000,- for et lag. I tillegg kommer sponsorinntekter. Volleyballgruppa ønsker klarsignal og støtte fra hovedlaget. 

Vedtak: Det kalles inn til nytt møte for å diskutere denne saken, før fristen den 25. mars. Møtedokumenter sendes ut i forkant. 





Vedlegg:
Sak 13/26 Årsmøtedokumenter
Sak 15/26 Forslag nytt organisasjonskart og revidert avsnitt i lovnorm om kontrollutvalg
Sak 16/26 Forslag fra Snåsa IL Ski, regnskapstall Bjørgan Skianlegg SA, Sportsplan Snåsa IL Fotball
Sak 18/26 Notat fra Snåsatråkk

